CELEX: 22005D0001
Language: sk
Date: 2005-02-08 00:00:00
Title: Rozhodnutie Spoločného výboru EHP č. 1/2005 z 8. februára 2005, ktorým sa mení a dopĺňa príloha I (Veterinárne a fytosanitárne záležitosti) k Dohode o EHP

23.6.2005   
            
            
               SK
            
            
               Úradný vestník Európskej únie
            
            
               L 161/1
            
         ROZHODNUTIE SPOLOČNÉHO VÝBORU EHP
   č. 1/2005
   z 8. februára 2005,
   ktorým sa mení a dopĺňa príloha I (Veterinárne a fytosanitárne záležitosti) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore, zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, najmä na jej článok 98,
   keďže:
   
               (1)
            
            
               Príloha I k dohode bola zmenená a doplnená rozhodnutím Spoločného výboru EHP č. 120/2004 z 24. septembra 2004 (1).
            
         
               (2)
            
            
               Rozhodnutie Komisie 2001/183/ES (2) bolo do dohody začlenené rozhodnutím Spoločného výboru EHP č. 76/2002 (3).
            
         
               (3)
            
            
               Odsek 2 v úvodnej časti ku kapitole I prílohy I stanovuje, že ak sa akty majú uplatňovať na Island, uvedie sa to vo vzťahu k príslušnému aktu explicitne.
            
         
               (4)
            
            
               Keďže rozhodnutie Komisie 2001/183/ES sa bude taktiež uplatňovať na Island, dohoda by sa mala zodpovedajúcim spôsobom zmeniť a doplniť.
            
         
               (5)
            
            
               Toto rozhodnutie sa nebude uplatňovať na Lichtenštajnsko,
            
         ROZHODOL TAKTO:
   Článok 1
   Do bodu 63 (rozhodnutie Komisie 2001/183/ES) v časti 4.2 kapitoly I prílohy I k dohode sa dopĺňa tento upravený text:
   
      „Tento akt sa uplatňuje aj na Island.“
   
   Článok 2
   Toto rozhodnutie nadobúda účinnosť 9. februára 2005 za predpokladu, že Spoločnému výboru EHP budú do tohto dátumu zaslané všetky oznámenia podľa článku 103 ods. 1 dohody (4).
   Článok 3
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 8. februára 2005
      
         
            Za Spoločný výbor EHP
         
         
            predseda
         
         Richard WRIGHT
      
   
   
      (1)  Ú. v. EÚ L 64, 10.3.2005, s. 12.
   
      (2)  Ú. v. ES L 67, 9.3.2001, s. 65.
   
      (3)  Ú. v. ES L 266, 3.10.2002, s. 17.
   
      (4)  Nie sú uvedené žiadne ústavné požiadavky.